En 27-årig mand har torsdag formiddag været i grundlovsforhør i retten i Hjørring. Den 27-årige nægter sig skyldig i onsdag at have været voldelig over for sin eks-kæreste, og han kærede kendelsen om varetægtsfængsling. Dommeren mente dog, der var begrundet mistanke om vold, og at han igen ville forsøge at påvirke vidnet, ligesom han dermed ville stå i vejen for politiets efterforskning. Eks-kæresten anmeldte den 9. juni den 27-årige for vold. Han skulle ifølge anklageskriftet have slået hende og have taget kvælertag på hende. Og det er den anmeldelse, han ville have hende til at trække tilbage. Det er nu op til landsretten at afgøre, hvorvidt den 27-årige fortsat skal være varetægtsfænglset eller løslades.

Referat:
Det kommer til at koste en 27-årig mand fra Vrå fire uger i arresten, at han i går med vold forsøgte at overbevise en tidligere kæreste om, at hun skulle trække en anmeldelse om vold mod hende tilbage.